tartuNLP/wikipedia-smugri-20251201 huggingface dataset:
Jarosław

Jarosław on linn Poolas Podkarpacie vojevoodkonnas, Jarosławi maakonna halduskeskus. Jarosław asub Sani jõe ääres, Ukraina piirist umbes 27 km kaugusel.
Jarosław sai linnaõigused 1323. aastal.
Karvane sirel

Karvane sirel ("Syringa villosa") on õlipuuliste sugukonda kuuluv taimeliik.
Karvane tondipea

Karvane tondipea ("Dracocephalum thymiflorum") on huulõieliste sugukonda kuuluv taimeliik.
Taim on kantud Eesti punasesse raamatusse.
Olesea Stamate

Olesea Stamate (sündinud 20. detsembril 1983 Chișinăus) on Moldova poliitik.
2004. aastal lõpetas ta Moldova Riikliku Ülikooli litsentsiaadikraadiga õigusteaduse alal ja Colegiul Invizibil din Moldova politoloogia alal. Magistrikraadi Euroopa interdistsiplinaarsete uuringute alal sai ta 2005. aastal Varssavis Natolini Euroopa Kolledžis.
Alates 24. juunist kuni 14. novembrini 2019 oli ta Moldova justiitsminister.
Karvane unilook

Karvane unilook ("Sisymbrium loeselii") on ristõieliste sugukonda kuuluv taimeliik.
Karvaseõiene londeesia

Karvaseõiene londeesia ("Londesia eriantha", sünonüüm "Bassia eriantha") on rebasheinaliste sugukonda kuuluv taimeliik.
Taim on kantud Eesti punasesse raamatusse.
Karvaseviljane pappel

Karvaseviljane pappel ("Populus trichocarpa") on pajuliste sugukonda kuuluv taimeliik.
Taim on kantud Eesti punasesse raamatusse.
Xavier de Maistre

Krahv Xavier de Maistre (hääldus: [ɡzavje də mɛstʁ], venepäraselt Ксаверий Ксаверьевич де Местр; 10. oktoober 1763 Chambéry – 12. juuni 1852 Peterburi) oli Sardiinia aadlimees, harrastuskunstnik, Vene keiserliku armee kindralmajor, Napoléoni sõdadest osavõtnu, Torino teaduste akadeemia liige. 
Avaldas 1794. aastal reisilugude paroodia "Expédition nocturne autour de ma chambre" ("Öine ekspeditsioon ümber minu toa").
Filosoof Joseph de Maistre'i vend.
Kassiurb-puju

Kassiurb-puju ("Artemisia gnaphalodes") on korvõieliste sugukonda kuuluv taimeliik.
Taim on kantud Eesti punasesse raamatusse.
Kraśnik

Kraśnik on linn Poolas Lublini vojevoodkonnas, Kraśniki maakonna halduskeskus. Kraśnik asub Lublinist ligi 40 km edelas.
Asula oli olemas juba 13. sajandil, linnaõigused sai 1377. aastal. Praegusel kujul eksisteerib linn alates 1975. aastast, kui ühendati Kraśnik Lubelski ja Kraśnik Fabryczny.
Katus-mägisibul

Katus-mägisibul ("Sempervivum tectorum") on paksuleheliste sugukonda kuuluv taimeliik.
Kaukaasia kitsekakar

Kaukaasia kitsekakar ("Doronicum orientale") on korvõieliste sugukonda kuuluv taimeliik.
Taim on kantud Eesti punasesse raamatusse.
Kaukaasia tiibpähklipuu

Kaukaasia tiibpähklipuu ("Pterocarya fraxinifolia") on pähklipuuliste sugukonda kuuluv taimeliik.
Taim on kantud Eesti punasesse raamatusse.
Keel-raunjalg

Keel-raunjalg ("Asplenium scolopendrium") on raunjalaliste sugukonda kuuluv sõnajalgtaim.
Taim on kantud Eesti punasesse raamatusse.
Kerajas kortsleht

Kerajas kortsleht ("Alchemilla glomerulans") on roosõieliste sugukonda kuuluv taimeliik.
Taim on kantud Eesti punasesse raamatusse.
Keskmine enelas

Keskmine enelas ("Spiraea media") on roosõieliste sugukonda kuuluv taimeliik.
Taim on kantud Eesti punasesse raamatusse.
Keskmine maran

Keskmine maran ("Potentilla intermedia") on roosõieliste sugukonda kuuluv taimeliik.
Keskmine uibuleht

Keskmine uibuleht ("Pyrola media") on kanarbikuliste sugukonda kuuluv taimeliik.
Taim on kantud Eesti punasesse raamatusse.
Kevadmaran

Kevadmaran ("Potentilla neumanniana") on roosõieliste sugukonda kuuluv taimeliik.
Taim on kantud Eesti punasesse raamatusse.
Kevad-nabaseemik

Kevad-nabaseemik ("Omphalodes verna") on kareleheliste sugukonda kuuluv taimeliik.
Taim pole Eestis looduslik, kuid on kantud Eesti punasesse raamatusse.
Kevad-ristirohi

Kevad-ristirohi ("Senecio vernalis") on korvõieliste sugukonda ristirohu perekonda kuuluv rohttaimeliik.
Ühe- või kaheaastane rohttaim, kel varrelehed on sulglõhised või sopilise servaga, alguses võrkvillased, ent hiljem paljad. Keelõied on silmapaistvad, kuldkollased. Õitseb mais-juunis, harva teist korda sügisel.
Üldlevilalt on Eurosiberi areaaliga, Eestis tulnukana. Esmaleid pärineb 1910. aastal Võru ümbrusest. Praeguseks teada uue taimede levikuatlase 11 ruudust. Kasvab peamiselt raudteedel ja jäätmaadel, ka raiesmikel ja teeservadel. 
Liik on kantud Eesti punasesse raamatusse kategoorias "mittehinnatav", sest tegemist on võõrliigiga.
Kiiljas andrik

Kiiljas andrik ("Bromus carinatus") on kõrreliste sugukonda kuuluv taimeliik.
Kiirjas jumikas

Kiirjas jumikas ("Centaurea solstitialis") on korvõieliste sugukonda jumika perekonda kuuluv taimeliik.
Tema looduslik areaal on Vahemere ümbrus. XX sajandil on ta muutunud invasiivseks liigiks, levinuna mujale Euroopasse, Aafrikasse, Põhja- ja Lõuna-Ameerikasse.
Eestis on seda 1930. aastatel korra leitud Viljandist aiaumbrohuna.
Kilpfibiigia

Kilpfibiigia ("Fibigia clypeata") on ristõieliste sugukonda kuuluv taimeliik.
Taim on kantud Eesti punasesse raamatusse staatusega mittehinnatav.
Kilpleht

Kilpleht ("Darmera peltata") on kivirikuliste sugukonda kuuluv taimeliik.
Taim on kantud Eesti punasesse raamatusse.
Kink-lõosilm

Kink-lõosilm ("Myosotis ramosissima") on kareleheliste sugukonda kuuluv taimeliik.
Taim on kantud Eesti punasesse raamatusse.
Kink-ogamalts

Kink-ogamalts ("Salsola collina") on rebasheinaliste sugukonda kuuluv taimeliik.
Taim on kantud Eesti punasesse raamatusse.
Kirju kõrvik

Kirju kõrvik ("Galeopsis speciosa") on huulõieliste sugukonda kuuluv taimeliik.
Taim on kantud Eesti punasesse raamatusse.
Kirju lõosilm

Kirju lõosilm ("Myosotis discolor") on kareleheliste sugukonda kuuluv taimeliik.
Taim on kantud Eesti punasesse raamatusse.
Kirju püvilill

Kirju püvilill ("Fritillaria meleagris") on liilialiste sugukonda kuuluv taimeliik.
Kirju sarikhernes

Kirju sarikhernes ("Coronilla varia") on liblikõieliste sugukonda kuuluv taimeliik.
Taim on kantud Eesti punasesse raamatusse.
Kitsatiivane lurssvili

Kitsatiivane lurssvili ("Corispermum leptopterum") on rebasheinaliste sugukonda kuuluv taimeliik.
Taim on kantud Eesti punasesse raamatusse.
Kivikask

Kivikask ("Betula ermanii") on kaseliste sugukonda kuuluv taimeliik.
Taim on kantud Eesti punasesse raamatusse.
Kivikilbik

Kivikilbik ("Lobularia maritima"), ka rand-kivikilbik on ristõieliste sugukonda kuuluv taimeliik.
Taim Eesti looduses ei kasva, kuid kasvatatakse tihti peenardel. See on söödav.
Kivirik-kaljunelk

Kivirik-kaljunelk ("Petrorhagia saxifraga") on nelgiliste sugukonda kuuluv taimeliik.
Taim on kantud Eesti punasesse raamatusse.
Kobarluste

Kobarluste ("Bromus racemosus") on kõrreliste sugukonda kuuluv taimeliik.
Taim on ohustatud liigina kantud Eesti punasesse raamatusse.
Kobar-tarinõges

Kobar-tarinõges ("Teucrium botrys") on huulõieliste sugukonda kuuluv taimeliik.
Taim on kantud Eesti punasesse raamatusse.
Kobarvõrm

Kobarvõrm ("Cuscuta suaveolens") on kassitapuliste sugukonda kuuluv taimeliik.
Rajgród

Rajgród on linn Poolas Podlaasia vojevoodkonnas Grajewo maakonnas, Rajgródi valla halduskeskus. Rajgród asub Grajewost umbes 18 km idakirdes.
Rajgród sai linnaõigused 1566. aastal, kuid kaotas need 1870. aastal. Linnaõigused sai Rajgród tagasi 1924. aastal.
Novembriülestõusu ajal toimus 29. mail 1831 linna lähedal Rajgródi lahing, milles Poola väed võitsid Vene vägesid.
Jedwabne

Jedwabne on linn Poolas Podlaasia vojevoodkonnas Łomża maakonnas, Jedwabne valla halduskeskus. Jedwabne asub Łomżast umbes 20 km kirdes.
Jedwabnet on ürikutes esimest korda mainitud 1455. aastal. Jedwabne sai linnaõigused 1736. aastal, kuid kaotas need 1866. aastal. Linnaõigused sai Jedwabne tagasi 1927. aastal.
10. juulil 1941 toimus linnas Jedwabne pogromm.
2019. aasta ujumise maailmameistrivõistlused

2019. aasta ujumise maailmameistrivõistlused olid 18. maailmameistrivõistlused ujumises. Võistlused toimusid Lõuna-Koreas Gwangjus 12.–28. juulil. Võisteldi seitsmel spordialal: avaveeujumine, kujundujumine, ujumine, veepall, rannaveepall, vettehüpped ja kaljuhüpped. Maailmameistrivõistlustel osales 192 riiki 2623 sportlasega.
Medalitabel.
 Korraldajariik
Zabłudów

Zabłudów (valgevene "Заблудаў") on linn Poolas Podlaasia vojevoodkonnas Białystoki maakonnas, Zabłudówi valla halduskeskus. Zabłudów asub Białystoki kesklinnast umbes 18 km kagus.
Zabłudów sai linnaõigused 1533. aastal. Teises maailmasõjas hävis umbes 50% linnast.
Stawiski

Stawiski on linn Poolas Podlaasia vojevoodkonnas Kolno maakonnas, Stawiski valla halduskeskus. Stawiski asub Kolnost umbes 16 km idakagus.
Stawiskit on ürikutes esimest korda mainitud 1426. aastal. Linnaõigused sai enne 1702. aastat, kuid kaotas need 1870. aastal. Linnaõigused sai Stawiski tagasi 1919. aastal.
Lipsk

Lipsk on linn Poolas Podlaasia vojevoodkonnas Augustówi maakonnas, Lipski valla halduskeskus. Lipsk asub Biebrza jõe ääres, Valgevene piirist umbes 11 km kaugusel, Augustówist ligikaudu 30 km idakagus.
Lipskit on ürikutes esimest korda mainitud 1564. aastal. Linnaõigused sai 1580. aastal, kuid kaotas need 1870. aastal. Linnaõigused sai Lipsk tagasi 1983. aastal.
Western New York

Western New York on New Yorgi osariigi läänepoolseim regioon. Suuremad seal paiknevad linnad on Buffalo, Rochester, Niagara Falls ja Jamestown.
Tavaliselt loetakse piirkonna osaks 17 maakonda, mille kogupindala on 39 130 km² ja kus elab üle 2,8 miljoni inimese. Need maakonnad on:
Kitsama tõlgenduse järgi arvatakse sinna Niagara, Erie, Chautauqua, Cattaraugusi ja Allegany maakonnad.
Knyszyn

Knyszyn on linn Poolas Podlaasia vojevoodkonnas Mońki maakonnas, Knyszyni valla halduskeskus. Knyszyn asub Białystokist umbes 25 km loodes.
Knyszynit on ürikutes esimest korda mainitud 1358, aastal, linnaõigused sai 1568. aastal.
Jacob Rees-Mogg

Jacob William Rees-Mogg (sündinud 24. mail 1969) on Suurbritannia poliitik, kes oli aastatel 2019–2022 Suurbritannia parlamendi alamkoja spiiker. Ta on Konservatiivse Partei liige ning oli North East Somersetti esindav parlamendiliige aastatel 2010–2024.
Rees-Mogg on sündinud Hammersmithis Londonis ja õppinud Etoni kolledžis. Seejärel õppis ta ajalugu Oxfordi Ülikooli Trinity kolledžis ja oli Oxfordi Ülikooli konservatiivide assotsiatsiooni president. Ta töötas City of Londonis Lloyd George Managementis kuni 2007. aastani, seejärel asutas ta riskifondide haldamise ettevõtte Somerset Capital Management LLP. Ta on kogunud märkimisväärse varanduse: 2016. aastal oli see rahalises väärtuses hinnanguliselt 55–150 miljonit naela (selle hulka on arvatud ka ta abikaasa vara). Poliitikasse astudes esines ta edutult 1997. ja 2001. aasta üldvalimistel, enne kui valiti 2010. aastal North East Somersetti esindavaks parlamendiliikmeks. Ta valiti tagasi 2015. ja 2017. aastal. Konservatiivses Parteis liitus ta traditsioonilise ja sotsiaalselt konservatiivse Cornerstone Groupiga.
David Cameroni peaministriks olemise ajal oli Rees-Mogg üks Konservatiivse Partei mässumeelsematest liikmetest parlamendis, astudes valitsusele vastu sellistes küsimustes, nagu samasooliste abielu kehtestamine ja edasine sekkumine Süüria kodusõjas. Ta sai tuntuks oma sõnavõttude ja filibusterdamise kaudu parlamendi aruteludes. Euroskeptikuna tegi ta ettepaneku konservatiivide koalitsiooni loomiseks Suurbritannia Iseseisvusparteiga (UKIP) ja osales 2016. aasta Euroopa Liidu liikmesuse referendumil lahkumise poolel. Hiljem liitus ta Brexiti-poolsete survegruppide Leave Means Leave ja European Research Groupiga (ERG), saades viimase esimeheks 2018. aastal. Ta pälvis tuge sotsiaalmeediakampaania Moggmentum kaudu ja ta ülendati peaminister Theresa May võimaliku järglasena Konservatiivse Partei juhiks. Siiski toetas ta Boris Johnsonit 2019. aasta Konservatiivse Partei liidri valimistel. Johnson nimetas ta House of Commonsi juhiks pärast enda valimist Konservatiivse Partei juhiks ja peaministriks nimetamist.
Michałowo

Michałowo on linn Poolas Podlaasia vojevoodkonnas Białystoki maakonnas, Michałowo valla halduskeskus. Michałowo asub Valgevene piirist umbes 20 km kaugusel, Białystokist ligikaudu 32 km idakagus.
Michałowot on ürikutes esimest korda mainitud 1567. aastal. Alates 1832. aastast oli Michałowo tekstiilivabriku töölisasula. Linnaõigused sai 2009. aastal.
Brańsk

Brańsk on linn Poolas Podlaasia vojevoodkonnas Bielski maakonnas. Brańsk asub Bielsk Podlaskist umbes 24 km läänes.
Brańsk sai linnaõigused 1440. aastal.
Caeleb Dressel

Caeleb Remel Dressel (sündinud 16. augustil 1996 Green Cove Springsis Florida osariigis) on Ameerika Ühendriikide ujuja, seitsmekordne olümpiavõitja ja kolmeteistkordne maailmameister. Ta on spetsialiseerunud vabaltujumise 50 meetri ja 100 meetri ja liblikujumise 50 meetri ja 100 meetri distantsile.
Ciechanowiec

Ciechanowiec on linn Poolas Podlaasia vojevoodkonnas Wysokie Mazowieckie maakonnas, Ciechanowieci valla halduskeskus. Ciechanowiec asub Wysokie Mazowieckiest umbes 27 km lõunas.
Esimesed kirjalikud andmed Ciechanowieci kohta on 13. sajandist. Linnaõigused sai tõenäoliselt 1429. aastal. 1870. aastal kaotas Ciechanowiec linnaõigused, kuid sai need 1915. aastal tagasi.
Marfa Boretskaja

Marfa Boretskaja oli possaadniku Issaak Boretski lesk, kes juhtis Ivan III võimuambitsioonide vastu seisjaid Novgorodis ja on keskaegse Venemaa poliitilises elus osalenud naistest üks tuntumaid.
Eluloolist.
Marfa sündis poliitiliselt mõjukas Lošinskite bojaariperekonnas ja abiellus rikka bojaari Issaak Andrejevitš Boretskiga, kes oli Novgorodi possaadnik aastail 1438–1439 ja 1453. aastal. Tal oli kaks poega, Dmitri ja Fjodor. Marfa jäi 1460. aastatel leseks, ent oli jätkuvalt üks Novgorodi rikkamaid inimesi, kellel olid oma orjad ja märkimisväärsed maavaldused. Talupojad tema Novgorodist põhja pool paiknevates valdustes tegelesid kalastamise, karusloomade küttimise, karjakasvatuse ja soolakeetmisega, lõunapoolsetes maavaldustes lina ja teravilja kasvatamisega.
15. sajandi keskel teravnesid Moskva suurvürstiriigi ja Novgorodi vabariigi suhted, mis ennegi olid olnud pingelised vaidluste tõttu kaubanduse, maksude ning kohtuvõimu ja seaduste pädevuse ja alluvusalade küsimustes, avaliku sõjategevuseni. 1471. aastal võttis Ivan III ette sõjakäigu Novgorodi bojaaride vastu, kes olid valmis hakkama Leedu suurvürsti Kazimierz IV liitlasteks. Anonüümne kirjutis, mis on ainsas eksemplaris säilinud Sofia esimeses kroonikas, süüdistab Marfa Boretskajat sepitsuses abielluda leedu aadlimehe Mihhail Olelkovitšiga ja valitseda koos temaga Novgorodi Leedu kuninga vasallina.
Teised allikad seda süüdistust ei kinnita, olgugi et tema poeg Dmitri, possaadnik 1470–1471, võitles Novgorodi vägedes Moskva vastu 14. juulil 1471 toimunud lahingus Šeloni jõe ääres, langes vangi ja hukati Ivan III käsul kümmekond päeva hiljem. Marfa teine poeg Fjodor oli samuti Leedu-meelsete leeris, kuid tema tegevusest pole palju teada. Viimases sõjakäigus Novgorodi vastu 1478. aastal kehtestas Ivan III Novgorodi allumise Moskva suurvürsti määratud asevalitsejatele ja nõudis kohalike rikaste maaomanike küüditamist ning ümberasustamist, 7. veebruaril 1478 Marfa vahistati, tema omand konfiskeeriti ja ta ise saadeti pagendusse, ühe versiooni järgi pühitseti sunniviisil nunnaks. Sealtmaalt puuduvad tema elukäigu kohta igasugused teated.
Ilukirjanduses.
Marfa Boretskaja on peategelane N. Karamzini ajaloolises jutustuses "Marfa-possaadnikulesk ehk Novgorodi alistamine" ("Марфа-Посадница, или покорение Новагорода"). See on tugevasti mõjutanud Marfa Boretskaja kuvandit Venemaa ajalookirjanduses.
Sergei Jessenin on 1914. aastal kirjutanud poeemi "Марфа Посадница".
Muud.
Marfa on ühe figuurina kujutatud 1862. aastal püstitatud mälestusmärgil "Tuhandeaastasele Venemaale" ("Тысячелетие России") Veliki Novgorodis.
Choroszcz

Choroszcz on linn Poolas Podlaasia vojevoodkonnas Białystoki maakonnas, Choroszczi valla halduskeskus. Choroszcz asub Narewi jõe ääres, Białystoki kesklinnast umbes 12 km läänes.
Asula oli olemas alates 15. sajandi esimesest poolest, linnaõigused sai Choroszcz 1507. aastal.
Dąbrowa Białostocka

Dąbrowa Białostocka (kuni 10. märtsini 1961 Dąbrowa Grodzieńska) on linn Poolas Podlaasia vojevoodkonnas Sokółka maakonnas, Dąbrowa Białostocka valla halduskeskus. Dąbrowa Białostocka asub Valgevene piirist umbes 17 km kaugusel.
Asula sai esimest korda linnaõigused 1712. aastal, kuid kaotas need järgnevatel aastatel. 1775. aastal sai Dąbrowa Grodzieńska linnaõigused tagasi. 1950. aastal kaotas Dąbrowa Grodzieńska linnaõigused. 1965. aastal sai Dąbrowa Białostocka linnaõigused jälle tagasi.
2023. aasta ujumise maailmameistrivõistlused

2023. aasta ujumise maailmameistrivõistlused on 20. maailmameistrivõistlused ujumises. Võistlused toimusid Jaapanis Fukuokas. Võistlused toimusid kuuel spordialal: avaveeujumine, kujundujumine, ujumine, veepall, vettehüpped ja kaljuhüpped. 
Algselt 2021. aastal 19. meistrivõistlustena kavandatud meistrivõistlused lükati COVID-19 pandeemia tõttu edasi 2022. aasta maini, kuna 2020. aasta suveolümpiamängud Tokyos lükati COVID-19 pandeemia tõttu edasi 2021. aastasse. Võistlus lükati teist korda 2023. aastasse Jaapanis kehtivate reisipiirangute ja ohutusmeetmete tõttu. Selle asemel võõrustas Budapest 19. meistrivõistlusi 18. juunist kuni 3. juulini 2022. aastal, samas kui algselt Kataris Dohas toimuma pidanud 2023. aasta meistrivõistlused lükati 2024. aastasse.
See oli teine ​​kord, kui Fukuoka võõrustas ujumise MM-võistlusi, olles varem korraldanud 9. veespordi maailmameistrivõistlused 2001. aastal. Lõuna-Aafrika Vabariigi sportlane Roland Schoeman (ujumine) ja Hispaania sportlane Felipe Perrone (veepall) olid ainsad kaks sportlast, kes võistlesid nii 2001. kui ka 2023. aasta meistrivõistlustel.
Meistrivõistlustel osales 2392 sportlast 192 liikmesriigist. Algselt oli võistlejate nimekirjas 195 riiki, kuid kuna nii Filipiinide kui ka Keenia sportlased olid oma liikmesliidu staatuses World Aquaticsus, pidid nad võistlema nime all „Peatatud liikmesföderatsioon“ (Suspended Member Federation), samas kui kaks Süüria sportlast võistlesid nime all „Maailma Ujumisliidu pagulasmeeskond“ (World Aquatics Refugee Team). Venemaa ja Valgevene sportlastele kehtis nende meistrivõistluste ajal osalemiskeeld.
Need meistrivõistlused olid esimesed meistrivõistlused, mis toimusid uue World Aquatics kaubamärgi all pärast FINA (prantsuse keeles: Fédération Internationale de Natation) ümbernimetamist 2022. aasta detsembris.
Ajakava.
Kokku peeti 75 medalivõistlust kuuel alal. Programm naasis traditsioonilise ajakava juurde, kus esimesel nädalal toimusid kujundujumine, vettehüpped ja avaveeujumine, teisel nädalal ujumine ja kaljuhüpped ning mõlemal nädalal veepallimatšid.
Medalitabel.
 Korraldajariik
Siona keel

Siona keel on tukano keelkonda kuuluv keel, mida räägivad sionad Putumayo jõe ääres Colombias ja Ecuadoris.
2008.-2012. aastal hinnati kõnelejate arvuks 460.
Fonoloogia.
Vokaalid.
Siona keeles on 12 vokaalfoneemi (6 oraalset: a, ɛ, i, ɨ, o, u, ja 6 nasaalset: ã, æ̃ , ĩ, ɨ̃ , õ, ũ). Nasaalide (n ja m) kõrval esinevad ainult nasaalsed vokaalid.
Wasilków

Wasilków on linn Poolas Podlaasia vojevoodkonnas Białystoki maakonnas, Wasilkówi valla halduskeskus. Wasilków asub Białystoki kesklinnast umbes 7 km põhjakirdes.
Asula on rajatud 1528. aastal, linnaõigused sai Wasilków 1566. aastal.
Wysokie Mazowieckie

Wysokie Mazowieckie on linn Poolas Podlaasia vojevoodkonnas, Wysokie Mazowieckie maakonna halduskeskus. Wysokie Mazowieckie asub Białystokist umbes 49 km lääneedelas.
Küla on ürikutes esimest korda mainitud 1239. aastal. Magdeburgi linnaõigused sai Wysokie Mazowieckie 1503. aastal. 1866–1918 oli asula nimeks "Mazowieck". 1870. aastal kaotas Mazowieck linnaõigused, kuid sai need tagasi 1919. aastal.
Czarna Białostocka

Czarna Białostocka (kuni 1962. aastani Czarna Wieś) on linn Poolas Podlaasia vojevoodkonnas Białystoki maakonnas, Czarna Białostocka valla halduskeskus. Czarna Białostocka asub Białystoki kesklinnast umbes 21 km põhjakirdes.
Czarna Białostocka sai linnaõigused 7. juulil 1962.
Mońki

Mońki on linn Poolas Podlaasia vojevoodkonnas, Mońki maakonna ja Mońki valla halduskeskus. Mońki asub Białystokist umbes 40 km loodes.
Asula on rajatud 16. sajandil, linnaõigused sai 1965. aastal.
Kolno

Kolno on linn Poolas Podlaasia vojevoodkonnas, Kolno maakonna halduskeskus. Kolno asub Łomżast ligikaudu 27 km põhjaloodes ja Białystokist umbes 88 km lääneloodes.
Kolnot on ürikutes esmamainitud 1222. aastal, linnaõigused sai 1425. aastal.
Tornimäe 7

Tornimäe 7 on tornelamu Tallinnas Kesklinna linnaosas Maakri asumis aadressil Tornimäe 7.
Kõrghoonet ehitati aastatel 2004–2007. Hoone arhitekt on Meeli Truu.
Tornimäe kompleksi teises hoones tegutseb hotellina Swissôtel Tallinn. Sõsartornide alumise ühisosa aadress on Tornimäe 5.
30-korruseline hoone on ehitatud monoliitses raudbetoonkonstruktsioonis. Tornelamu kõrgus on ligikaudu 117 meetrit, kuid see on paar sentimeetrit madalam kui kõrvalasuv hotell. Hoones asub 181 korterit.
Korter

Korter on ühest või mitmest toast ja harilikult kõrval- ja abiruumidest ning neid ühendavast koridorist koosnev eluruumide kogum.
Korterelamu

Korterelamu ehk kortermaja on kolme või enama korteriga ja ühise trepikojaga (või ühiste trepikodadega) hoone.
Kui korterid on ükshaaval korteriomanditena eraomandis, siis korraldatakse elamu valitsemist enamasti korteriühistuna.
Siemiatycze

Siemiatycze (valgevene "Сямятычы") on linn Poolas Podlaasia vojevoodkonnas, Siemiatycze maakonna halduskeskus. Siemiatycze asub Valgevene piirist umbes 25 km kaugusel.
Siemiatyczet on ürikutes esimest korda mainitud 1443. aastal, linnaõigused sai 1542. aastal.
Yuri van Gelder

Yuri van Gelder (täisnimega Lambertus Hendrikus Yuri van Gelder; sündinud 1983) on hollandi riistvõimleja, 2005. aasta maailmameister rõngaharjutuses. 2016. aastal osales ta olümpiamängudel.
Koridor

Koridor on tubade rea ees või kahe rea vahel olev pikk kitsas ruum, kust lähevad uksed tubadesse.
Łapy

Łapy on linn Poolas Podlaasia vojevoodkonnas Białystoki maakonnas, Łapy valla halduskeskus. Łapy asub Narewi jõe vasakul kaldal, Białystoki kesklinnast umbes 23 km edelas.
Küla oli olemas juba 15. sajandil. Raudteeühenduse sai Łapy 1862. aastal ja linnaõigused 1925. aastal.
Aastatel 1956–1975 oli Łapy maakonnakeskus.
Sokółka

Sokółka (valgevene "Сакулка") on linn Poolas Podlaasia vojevoodkonnas, Sokółka maakonna ja Sokółka valla halduskeskus. Sokółka asub Valgevene piirist 13 km kaugusel.
Sokółkat on ürikutes esimest korda mainitud 1524. aastal, linnaõigused sai 1608. aastal.
Alates 17. sajandi teisest poolest elab Sokółkas väike tatarlaste kogukond.
Ameerika inglise keel

Ameerika inglise keel (inglise keeles "American English") on Ameerika Ühendriikides emakeelena räägitavate ingliskeelsete lektide kogum. Ameerika inglise keelt peetakse kogu maailmas üheks kõige mõjukamaks ingliskeelsete murrete kogumiks, sealhulgas ka teiste inglise keelevariantide osas.
Ameerika Ühendriikides puudub ametlik riigikeel, kuigi inglise keel on "de facto" laialdaselt levinud, märkimisväärses vähemuses on hispaania keel ja prantsuse keel kui ka põlisameerika keeled. Riigis räägib 225 miljonit inimest inglise keelt emakeelena ning 25,6 miljonit inimest teise keelena.
Põhja-Ameerika inglise keel

Põhja-Ameerika inglise keel (inglise keeles "North American English") on inglise keele lektide kogum, mida räägitakse nii Ameerika Ühendriikides kui ka Kanadas.
Elman Tagajev

Elman Tagaev (vene keeles Эльман Тагаев; sündinud 2. jaanuaril 1989 Aşgabatis Türkmenistanis) on Aserbaidžaani päritolu türkmenistani jalgpallur, kes kuulub Türkmenistani jalgpallikoondisse. 
2014. aastal abiellus Elman Tagaev Arinaga, kellega tal on kaksikud pojad Alan ja Ali (sündinud 2015).
Moskva barokk

Moskva barokk, ka Narõškinite barokk või Narõškinite stiil on omapärane vanavene ehitustraditsiooni ja barokkarhitektuuri sünteesiv segastiil, mis valitses Kesk-Venemaal 17. sajandi teisel poolel ja 18. sajandi alguses. Stiili nimetati 1920. aastatel Narõškinite perekonna järgi, kes püstitasid Venemaal esimesed kirikud selles stiilis.
Ajalugu.
Barokkstiili mõjud jõudsid Venemaale Poolast Ukraina kaudu ja Moskva barokki on detailides, nagu näiteks kuplite pirnjas kuju, mõjutanud Ukraina barokk. Esimesed kirikud uues barokkstiilis ehitati rikkale vene kaupmehesuguvõsale Narõškinitele (kelle hulgast oli pärit ka Peeter I ema Natalja Kirillovna Narõškina) kuuluvates maavaldustes. Need olid ehitatud punasest tellisest ja kaunistatud valgest lubjakivist detailidega. Kiriku kellatorn oli integreeritud fassaadi sisse, mitte ei asetsenud eraldi nagu varasemas Venemaa arhitektuuris enne 17. sajandit. Tavaliselt oli kellatorn kõrgem kui tsentraalehitise põhiplaaniga kiriku kaheksanurkne kesktorn. Moskva ümbrusest levis stiil Venemaal laiemalt.
Teatud sarnaseid jooni Moskva barokiga omab kitsalt regionaalne Stroganovide stiil, mis ühendab rühma Uurali piirkonna kirikuhooneid.
18. sajandi algul asendub Narõškinite barokk läänelikuma Peetri barokiga ("Петровское барокко"), 1730. aastatel Jelisaveta barokiga ("Елизаветинское барокко", tuntuim esindaja Bartolomeo Rastrelli).
Ehitisi.
Moskva barokkstiilis kirikud on mitmelöövilised pidulikuna mõjuva üldmuljega enamasti puna-valged rikkaliku raidkividekooriga ja orderielementidega kaunistatud ehitised. Ilmalikke hooneid pole algsel kujul säilinud.
Eesti historitsismis.
Eesti õigeusu kirikutest on Moskva baroki elemente kasutatud Sindi Jumalailmumise kiriku välisdekooris.
Tessalit

Tessalit on maakommuun ja küla Mali Kidali piirkonnas. Tessaliti küla on samanimelise "cercle"'i keskus. Tessalit asub Aguel'hocist 85 kilomeetrit põhjas ja Alžeeria piirist 70 kilomeetri kaugusel. Kommuuni umbes 30 000-ruutkilomeetrine ala on peaaegu täielikult kõrb. 2009. aasta rahvaloenduse järgi elas Tessalitis 5739 inimest.
Küla teenindab Tessaliti lennujaam.
Tessalit on Sahara oaas ning on pikka aega olnud rändajatele heaks peatuspaigaks. Turismi kõrval on Tessaliti peamiseks majandusharuks kipsi- ja krohvitööstus, mis on viimastel aastatel tulenevalt tuareegide ülestõusust ja terrorismilainest tublisti kannatada saanud.
Tessalitist 7 kilomeetri kaugusel kirdesse jäävas Amachachi külas asub Mali valitsusvägede baas.
Kommuun asub Adrar des Ifoghasi mäestikus. Suurema osa rahvastikust moodustavad tuareegid. 
Tessalitist on pärit ansambel Tinariwen ja luuletaja Souéloum Diagho. Tessaliti sõprusküla on Saint-Jean-de-Maurienne Prantsusmaal.
Tessaliti cercle's asuvad Tessaliti, Timtaghène ja Aguel'hoci kommuun.
Tessaliti lahing.
Hoolimata Mali õhuväe ja Ukraina palgasõdurite toetusest, kaotasid Mali valitsusväed Tessaliti 2012. aastal tuareegi mässulistele.
Tessaliti tagasivallutamine.
Prantsusmaa dessantväed maandusid Tessaliti lennujaamas ning võimaldasid Prantsuse-Aafrika koalitsiooni õhusõidukitel lennuväljal maanduda. Peastaabi kõneisiku kolonel Thierry Burkhardi sõnul vallutati Tessalit 2013. aasta 8. veebruaril.
USS Security Eesti AS

USS Security Eesti AS on turvateenuste ettevõtte Eestis. 
Alates 2010. aastast USS Security Eesti AS-i nõukogu esimees on Urmas Sõõrumaa. Ettevõtte juhataja on Raul Parusk.
2018. aastal oli USS Security Eesti AS käive 17,3 mln eurot ja puhaskahjum 122,6 tuhat eurot. Töötajate arv oli 949 inimest.
Omanikud on Urmas Sõõrumaa (96,18%) ja Koidu Anvelt (3,82%).
Viisi tänav

Viisi tänav on tänav Tallinnas Nõmme linnaosas Pääsküla asumis.
Viisi tänav moodustati 9. mail 2017 Raudtee tänava eraldiseisvast lõpuosast. Tänav on saanud nime lähikonnas asuvate Lauliku tänava ja Värsi tänava mõjul.
Monte Argentario vald

Monte Argentario vald on omavalitsusüksus ("comune") Itaalias Toscana maakonna Grosseto provintsis.
Monte Argentario on turismisihtkoht. Olulised on purjetamine ja kalapüük.
Loodus.
Monte Argentario kõrgeim punkt on 635 meetrit merepinnast. Algselt oli Monte Argentario saar, nüüd ühendavad seda mandriga kitsad maaribad.
Ajalugu.
Monte Argentariol elasid tõenäoliselt etruskid. Rohkem ajaloolisi andmeid hakkab aga olema Vana-Rooma perioodist.
1610. aastal suri seal Michelangelo Caravaggio, kes oli parajasti teel Napolist Rooma. Samasse San Sebastiano kalmistule Porto Ercole linnakeses maeti ka tema säilmed.
Magliano in Toscana vald

Magliano in Toscana vald on omavalitsusüksus (comune) Itaalias Toscana maakonna Grosseto provintsis.
Vallas asuvad vallakeskus Magliano ning Montiano ja Pereta küla.
Ajalugu.
Etruski perioodist pärineb palju asulakohti.
Pakri päikeseelektrijaam

Pakri päikeseelektrijaam ehk Pakri päikesepark on päikeseelektrijaam Harjumaal Paldiski linna serval PAKRI Teadus- ja Tööstuspargist põhja ja lõuna pool. Päikeseelektrijaam on paigaldatud endisele jäätmemaale, mille pinnasest kõrvaldati ehitus- ja bioloogilised jäätmed.
Pakri päikeseelektrijaam valmis 2018. aasta detsembri lõpus. Selle installeeritud võimsus on 1,0 MW.
Võrkvõlv

Võrkvõlv on rist-, täht- ja aamvõlvi jooni kombineeriv keerukas võlvitüüp, mille puhul tugedelt (sammastelt, piilaritelt või konsoolidelt) lähtuvad roided ristuvad ja põimuvad võlvi palendil võrgutaoliselt. Iseloomulik eriti Saksamaa, Madalmaade ja Poola hilisgootikale, kuid ka mõnede Inglismaa ehitiste roidestikke võib pidada võrkvõlvideks (Gloucesteri katedraali koor).
Kujunemine.
Võrkvõlv oletatakse olevat kujunenud tähtvõlvi roideid ja lisaroideid ("tierceron") ühendavatest lühikestest tugiroietest ("lierne").
Stroganovide stiil

Stroganovide stiil oli Venemaal 17.–18. sajandil käibinud arhitektuuristiil, mis Uurali piirkonnas kitsalt regionaalsena oli kasutusel samaaegselt Moskva barokiga. Nime on saanud Venemaa suurettevõtjate Stroganovide järgi, kelle maavaldustes ehitati selles stiilis kirikuid ja muid hooneid.
Võrreldes Moskva barokiga olid Stroganovide ehitised arhitektuuriliselt ülesehituselt ja põhiplaanilt alalhoidlikumad. Kirikutel säilis traditsiooniline kolme või viie lööviga ja mitme tambuurkupliga ristkuppelkiriku põhiplaan. Stroganovide kirikud olid seevastu aga palju enam üle kuhjatud dekoratiivsete kaunistuselementidega kui Moskva barokkstiilis ehitised. Säilinud on ka üks ilmalik hoone – Stroganovide palee Permi krais Ussoljes.
Eesti-Mongoolia suhted

Eesti-Mongoolia suhted on head, kuid väheaktiivsed. Mongoolia tunnustas Eesti Vabariiki 29. augustil 1991. Diplomaatilised suhted sõlmiti 20. oktoobril 1991. Mongoolia suursaadik Mendsaikhan Enkhshaikan, kes toimib Stockholmist, esitas volikirjad Vabariigi Presidendile 15. juunil 2017. Eesti suursaadik Mongoolias on Pekingis resideeriv Marten Kokk, kes andis 15. novembril 2016 Mongoolia presidendile Tsahhiagijn Elbegdordžile üle oma volikirjad.
Alates 2014. aasta maist toimib Eesti aukonsulina Ulaanbaataris pr Lhkagvasuren Kulan.
STS-117

STS-117 oli NASA Space Shuttle'i programmi 118. missioon ja 21. kosmosesüstiku missioon, mis suundus Rahvusvahelisse Kosmosejaama (ISS). Missiooni teenindas kosmosesüstik Atlantis.
Atlantis startis missioonile 8. juunil 2007 kohaliku aja järgi kell 19:38. Missiooni start oli esialgu määratud 16. märtsile 2007, kuid see lükati tunduvalt edasi, sest 26. veebruaril jäi Space Shuttle stardiplatvormil rahetormi kätte, mis kahjustas välispaagi isolatsiooni ja Atlantise kuumuskilpi. 
Atlantis viis ISS-i S3/S4 sõrestiku ja sellega seotud elektrisüsteemid, sealhulgas päikesepaneelide komplekti. Lisaks viis STS-117 jaama 15. ekspeditsiooni liikme Clayton Andersoni ja tõi Maale Sunita Williamsi.
11. juunil 2007 teatas NASA, et missiooni pikendatakse kahe päeva võrra ning missiooni plaani lisati neljas kosmosekõnd.
STS-117 oli kosmosesüstik Atlantise pikim missioon, sest 21. juunil otsustati halva ilma tõttu maandumisest loobuda. Atlantis maandus Edwardsi õhujõudude baasi 22. juunil.
Frederick Sturckow

Frederick Wilford Sturckow (sündinud 11. augustil 1961) on insener, erakosmoselennuki piloot ning endine merejalaväelane ja NASA astronaut.
Sturckow valiti NASA astronaudiks 1994. aastal ja ta osales neljal Space Shuttle'i missioonil. Ta lendas piloodina missioonidel STS-88 ja STS-105 ning oli missioonide STS-117 ja STS-128 komandör. Kõik missioonid põkkusid Rahvusvahelise kosmosejaamaga ning Sturckow on üks ainult kahest inimesest, kes on jaama külastanud neli korda. Hiljem oli Sturckow Johnsoni kosmosekeskuses sideohvitser. Sturckow lahkus NASAst 2013. aastal ning asus piloodina tööle Virgin Galacticusse.
Kalõjbek Tagajev

Kalõjbek Tagajev (kirgiisi keeles Калыйбек Тагаев; sündinud 14. aprillil 1940 Narõni oblastis) on Kõrgõzstani helilooja ja laulja.
Mehikoorma dessant

Mehikoorma dessant oli 16.-18. augustil 1944. aastal Lämmijärve Mehikoorma piirkonnas Nõukogude Punaarmee Leningradi rinde 128. ja 191. laskurdiviisi vägedega teostatud dessantoperatsioon Saksa vägede tagalasse.
Mehikoorma piirkonnas kaitsel olnud 207. julgestusdiviisile allunud 5. Eesti Piirikaitserügement taandus Tartu poole erilist vastupanu osutamata. 5. piirikaitserügemendi III pataljon ja 94. rügement taandusid Võhandu jõe piirkonnast Ahja jõe joonele. 
Punaarmee dessantoperatsioon kiirendas Saksa vägede rindejoone kokkuvarisemist ja üksuste taandumist Emajõe joonele.
STS-115

STS-115 oli NASA Space Shuttle'i programmi missioon Rahvusvahelisse Kosmosejaama, mida teenindas kosmosesüstik Atlantis.
See oli esimene ISS-i kooste missioon pärast Columbia katastroofi. STS-115 startis 9. septembril 2006 kohaliku aja järgi kell 11:14:55.
Atlantis viis jaama sõretiku, kaks päikesepaneeli ja akud. Missiooni ajal väljusid meeskonnaliikmed kolm korda avakosmosesse ja valmistasid päikesepaneelid ette kasutuselevõtuks.
STS-116 pidi algsete plaanide järgi startima aprillis 2003, kuid Columbia katastroofi ja muude viivituste tõttu lükati seda korduvalt edasi.
Meeskond.
Kuna jaama detailid kaalusid 16 tonni, oli süstiku meeskond tavapärase seitsme asemel kuueliikmeline.
Sondergotik

Saksa erigootika (saksa keeles "Deutsche Sondergotik" või lihtsalt "Sondergotik") on termin, mida on kasutatud ja kasutatakse kohati ka praegu Saksamaa hilisgooti arhitektuuri kohta, mille tellijaks ja tarvitajaks olid suurel määral linnakodanikud. Periood algab umbes 14. sajandi keskpaigas ja kestab 16. sajandini. Põhiliselt on erigootika all mõeldud Austria, Baieri, Saksimaa ja Böömimaa arhitektuuri ajavahemikus 1350–1550.
"Sondergotik" on ajaliselt samaaegne Prantsusmaa leekestiiliga, perpendikulaarstiiliga Inglismaal, manuelismiga Portugalis ja Isabella stiiliga Hispaanias.
Mõistest.
Väljendi võttis kasutusele saksa kunstiajaloolane Kurt Gerstenberg 1913. aastal oma teoses "Deutsche Sondergotik", milles ta pidas Saksamaa hilisgootikat, eriti selle kodakirikuid prantsuspärase kõrggootika eriliseks saksapäraseks avaldumisvormiks. Nimetust on peetud siiski ka liiga hinnanguliseks, vastuoluliseks ideoloogilise laetuse tõttu ja selle põhjendusi irratsionaalseks. Samal ajal moodustab "Sondergotik" oma lätetelt osa rahvusvahelisest gootikast.
Eestis on mõistet kasutanud Villem Raam ja Voldemar Vaga.
Üldised jooned.
Kirikute põhiplaan on tugevalt lihtsustatud:
Vastandina lihtsustatud põhiplaanile esineb fantastilist mänglemist detailides:
Boris Johnsoni esimene valitsus

Boris Johnsoni esimene valitsus oli Suurbritannia valitsus, mis asus ametisse 24. juulil 2019, kui kuninganna Elizabeth II kutsus Boris Johnsonit moodustama valitsust pärast eelmise peaministri Theresa May tagasiastumist. May astus Konservatiivse Partei juhi kohalt tagasi 7. juunil 2019; Johnson valiti tema järglaseks 23. juulil 2019. Johnsoni valitsus moodustati 57. Suurbritannia parlamendist.
Ajalugu.
Theresa May teatas 24. mail 2019, et astub tagasi Konservatiivse Partei juhi ja seetõttu ka peaministri ametist, kuna tal pole kolm korda õnnestunud tagada Euroopa Liidu ja Suurbritannia vahelise lahkumislepingu ratifitseerimist House of Commonsis, mille alusel oleks Suurbritannia lahkunud Euroopa Liidust. Tema teadaanne järgnes ka Konservatiivse Partei väga kehvale tulemusele 2019. aasta Euroopa Parlamendi valimistel Suurbritannias. Tema ametist lahkumine Konservatiivide juhina jõustus 7. juunil 2019.
Endine Londoni linnapea ja välisminister Boris Johnson valiti 23. juulil 2019 May järglaseks. Kuninganna Elizabeth II määras ta järgmisel päeval peaministriks. Johnson sai päranduseks vähemusvalitsuse, mida toetas usaldusleping Põhja-Iirimaa Demokraatliku Unionistliku Parteiga.
Koreguahe keel

Koreguahe keel on tukano keelkonda kuuluv keel, mida räägivad koreguahed Orteguaza ja Caquetá jõe ääres Colombias.
2008. aastal hinnati kõnelejate arvuks 2100.
Koreguahe keelt võib kuulda Lluís Quílezi 2014. aasta mängufilmis "Out of the Dark".
Bielsk Podlaski

Bielsk Podlaski on linn Poolas Podlaasia vojevoodkonnas, Bielski maakonna halduskeskus. Bielsk Podlaski asub Białystokist umbes 43 km lõunas, Valgevene piirist ligikaudu 30 km kaugusel.
Bielsk Podlaski oli olemas juba 13. sajandil, Magdeburgi linnaõigused sai 1495. aastal.
1897. aasta rahvaloenduse andmetel moodustasid juudid 54,6% Bielsk Podlaski elanikest.
Busko-Zdrój

Busko-Zdrój on linn Poolas Święty Krzyżi vojevoodkonnas, Busko-Zdrój maakonna halduskeskus. Busko-Zdrój asub Kielcest umbes 45 km lõunas.
Asula oli olemas juba 12. sajandil. Linnaõigused sai Busko-Zdrój 1287. aastal, kuid kaotas need 1870. aastal. Linnaõigused sai Busko-Zdrój tagasi 1916. aastal.
Busko-Zdrój on tuntud kuurortlinn, kus leiduvad mineraalveeallikad. Linnas on mitmeid sanatooriume.
Hans Miilberg

Hans Miilberg (25. mai 1945 – 2. detsember 2020) oli eesti laulja (bariton).
Miilberg lõpetas 1964. aastal Sindi töölisnoorte keskkooli. Õppis 1971–1972 Tallinna Muusikakoolis (Harald Noodla klassis), lõpetas 1978 Tallinna Riikliku Konservatooriumi (Jenny Siimoni ja Teo Maiste klassis).
Ta laulis aastatel 1972–1977 Eesti Raadio segakooris ja oli 1977–2006 Rahvusooper Estonia solist.
Esinenud kammer- ja estraadilauljana (ka välismaal), ETV-s ("See maailm, see armastus", 1983; "Üle linna Vinski", 1983; "Tembu ja Vembu seiklused", 1984; "Teatridirektor", 1984; "Helgi", 1984; "Eesti levimuusika varasalvest: Boris Kõrver", 1986; "Hortensia ütles P...sse!", 1993; "Lootus", Arko Okk`i lühifilm, 2011).
Połaniec

Połaniec on linn Poolas Święty Krzyżi vojevoodkonnas Staszówi maakonnas, Połanieci valla halduskeskus. Połaniec asub Visla vasakul kaldal, Staszówist umbes 17 km lõunakagus.
Asulat on ürikutes esimest korda mainitud 1191. aastal. Połaniec sai linnaõigused 1264. aastal. Połaniec kaotas linnaõigused 1870. aastal, kuid sai need tagasi 1980. aastal.
Linnas asub 1979. aastal käiku antud Połanieci soojuselektrijaam.
Nurgatromp

Nurgatromp, ka tromp on võlvitud veerandkerakujuline nišš täisnurkse müürinurga kohal, mis loob ülemineku ruudukujuliselt põhiplaanilt oktogonaalse või ümmarguse põhiplaaniga tornile, tambuurile või kuplile.
Nurgatrompide ruumilahenduslik alternatiiv on viklid. Nurgatromp võib olla nii aheneva koonilise kujuga kui ka ümara kuppelniši taoline, kuid võrreldes elegantse vikliga on selle ruumimõju jässakam ja nurgelisem.
Ajalugu.
Kaarsillusega nurgatrompi kasutati samaaegselt Rooma hilise keisririigi ja Bütsantsi keisririigi varases arhitektuuris, Armeenia sakraalehitistes, Sassaniidide Pärsias ning hiljem islami arhitektuuris.
Lähis-Ida.
Pärsia kuningas Ardašir I lossi kuppelsaal Firuzabadis on vanim säilinud näide nurgatrombi kasutusest, mis on andnud aluse oletada, et detail on idamaist algupära.
Islami arhitektuuris jätkab nurgatromp Sassaniidide arhitektuurist alguse saanud võidukäiku. Nurgatrompe kujundati kaarega nagu romaani arhitektuuriski, ent ka islami arhitektuurile omane stalaktiitdekoor ("muqarnas") leidis sageli kasutust nurgatrompide kujunduses (tegemist on pseudovõlvlahendusega) kombineerituna kividest laotud kaartega.
Islami arhitektuuri traditsioone järgides ehitati ümarate või stalaktiitdekooriga nurgatrompidega kuppelehitisi ka 19. sajandi India islamiusulises piirkonnas.
Lääne-Euroopa.
Euroopa romaani ehitistes oli nurgatromp sage motiiv nelitistorni või -kupli toetajana. Kujult võis nurgatromp olla kas kooniline nagu Sant'Ambrogio basiilikas Milanos või astmeline kaarte rida nagu Chiaravalle kloostrikiriku nelitises. Sitsiilia-normanni San Cataldo kirikus Palermos on piklikud kaheastmelise võlvniši kujulised nurgatrombid, mis toetavad kolme kesklöövi katvat kuplit. Keerukamaid ümarniššide ja sambakestega nurgatrompe leiab Auvergne'i 11.-12. sajandi romaani ehitistes, Lõuna-Prantsusmaa romaanikas säilitavad need itaaliapärase koonilise kuju.
Gooti arhitektuuris rakendati nurgatrompe sageli nelinurksetes tornides, millele toetus kaheksanurkne katusekiiver.
Venemaa.
Venemaa ehitistes esineb nurgatrompe pigem harva ja erandlikult. Erandlikult on Kirde-Venemaal kasutatud nurgatrompe Vladimiri Jumalaema Uinumise peakirikus. Hilisematest hoonetest leiab sarnast ruumilahendust oktogoon-kuubil-tüüpi vanavene ja baroki segastiilis 17.-18. sajandi kirikutes.
Suchedniów

Suchedniów on linn Poolas Święty Krzyżi vojevoodkonnas Skarżysko-Kamienna maakonnas, Suchedniówi valla halduskeskus. Suchedniów asub Skarżysko-Kamiennast vahetult lõuna pool.
Asula on rajatud 16. sajandil. Linnaõigused sai Suchedniów 1962. aastal.
Włoszczowa

Włoszczowa on linn Poolas Święty Krzyżi vojevoodkonnas, Włoszczowa maakonna ja Włoszczowa valla halduskeskus. Włoszczowa asub Kielce kesklinnast umbes 47 km läänes.
Włoszczowa sai linnaõigused 1539. aastal, kuid kaotas need 1870. aastal. Włoszczowa sai linnaõigused tagasi 1916. aastal.
Ben Wallace (poliitik)

Robert Ben Lobban Wallace (sündinud 15. mail 1970 Londonis Bromley linnaosas Farnborough's) on Suurbritannia poliitik, alates 24. juulist 2019 kuni 31. augustini 2023 Suurbritannia kaitseminister. 
Wallace astus 19-aastaselt Sandhursti Kuninglikku Sõjaväeakadeemiasse, mille lõpetamise järel teenis aastani 1998 Šoti kaardiväes (Põhja-Iirimaal, Saksamaal, Küprosel ja Kesk-Ameerikas). 
Ta kuulub Konservatiivse Partei ridadesse, on olnud Šotimaa Parlamendi liige ning on aastast 2005 Suurbritannia parlamendi liige. 
24. juulist 2019 kuni 31. oktoobrini 2023 oli ta Suurbritannia kaitseminister. Veebruaris 2022 avalikustati, et aasta lõpul võib temast saada NATO peasekretär.
Vāļukalns

Vāļukalns (ka Vāļi) on küla ("mazciems") Lätis Cēsise piirkonnas Drabeši vallas. Aastail 2000–2021 kuulus küla Amata piirkonda.
Vāļukalns asub valla põhjaosas merepinnast 102 meetri kõrgusel. Küla jääb valla keskusest Ausmasest 12 ja Riiast 90 kilomeetri kaugusele.
Küla lähistel asuvad Vāļi muinaskalmed, mis on arheoloogiamälestisena kohaliku kaitse all.. Asula jääb Gauja rahvusparki.
Aastal 2007 oli külas 10 elanikku.
Staszów

Staszów on linn Poolas Święty Krzyżi vojevoodkonnas, Staszówi maakonna ja Staszówi valla halduskeskus. Staszów asub Kielce kesklinnast umbes 52 km kagus.
Asula oli olemas juba 13. sajandil. Staszów sai linnaõigused 1525. aastal.
Mūrnieki (Drabeši vald)

Mūrnieki on küla ("mazciems") Lätis Cēsise piirkonnas Drabeši vallas. Aastail 2000–2021 kuulus küla Amata piirkonda.
Mūrnieki asub valla keskosas merepinnast 139 meetri kõrgusel. Küla jääb valla keskusest Ausmasest 3 ja Riiast 81 kilomeetri kaugusele. Asula jääb Gauja rahvusparki.
Külas asub Mūrnieki bussipeatus.
Aastal 2007 oli külas 55 elanikku.
Kalnavērši

Kalnavērši on küla ("mazciems") Lätis Cēsise piirkonnas Drabeši vallas. Aastail 2000–2021 kuulus küla Amata piirkonda.
Kalnavērši asub valla keskosas merepinnast 109 meetri kõrgusel. Küla jääb valla keskusest Ausmasest 7 ja Riiast 81 kilomeetri kaugusele.
Külas asuvad Ainavase muinaskalmed, mis on arheoloogiamälestisena riikliku kaitse all..
Külas asuv Ainavase kallas on looduskaitse all. Asula jääb Gauja rahvusparki. Looduskaitse all on külas kasvavad hõbevaher, arukask ja Euroopa lehis.
Aastal 2007 oli külas 21 elanikku.
Meijermuiža

Meijermuiža on küla ("ciems") Lätis Cēsise piirkonnas Drabeši vallas. Aastail 2000–2021 kuulus küla Amata piirkonda.
Meijermuiža asub valla põhjaosas merepinnast 105 meetri kõrgusel Koiva jõe kaldal. Küla jääb valla keskusest Ausmasest 11 ja Riiast 89 kilomeetri kaugusele. Seal asuvad Bērzi ja Meijermuiža bussipeatus.
Küla on tänapäeval sisuliselt Võnnu eeslinn. Varem asus seal Līvi valla keskus, ent endise vallamaja ümbruskonda on tänapäeval rajatud Līvi küla.
Asula jääb Gauja rahvusparki. Külas asuv Neļķese tamm on looduskaitse all, nagu ka Meijermuiža remmelgas. Kaitse all on veel kaks pärna, kolm tamme kõrgusega ja üks lehis.
Aleksei Barannikov

Aleksei Petrovitš Barannikov (vene keeles: "Алексе́й Петро́вич Бара́нников"; 21. märts (vkj 9. märts) 1890 Zolotonoša, Poltava kubermang (tänapäeval Tšerkassõ oblast, Ukraina) – 5. september 1952 Leningrad) oli vene filoloog ja indoloog, NSV Liidus kaasaegsete india keelte õppimise koolkonna asutaja. Filoloogiadoktor, Leningradi ülikooli professor, NSV Liidu Teaduste Akadeemia akadeemik (1939), NSV Liidu Teaduste Akadeemia Orientalistika Instituudi direktor (1938–1940).
Organiseeris esimesena NSV Liidus selliste uusindia keelte õppimist, nagu urdu, hindi, marathi, bengali ja pandžabi. Avaldas hindustani (1934) ja marathi keele õpiku (1934–1935).
Kirjutas rohkelt töid India keskaegsete ja kaasaegsete keelte, vanaindia kirjanduse, aga ka mustlaste keele, eluolu, folkloori ja ajaloo kohta.
Professor Barannikovil ei õnnestunud kunagi Indiat külastada.
Ujudes vastuvoolu

"Ujudes vastuvoolu" (originaalpealkirjaga "Against the Current") on 2009. aasta Ameerika Ühendriikide linateos. Mängufilmi režissöör on Peter Callahan. 
Ambush Entertainmenti toodetud film käsitleb traagilise minevikuga mehe keskkooliaegset unistust ujuda piki Hudsoni jõge New Yorgi laheni. Peategelane Paul Thompson soovib sihtkohta jõuda 28. augustiks ning seda ilma vahepeatusteta, vaid kahe sõbra julgestuspaadi saatel.
Anatoli Mitt

Anatoli Mitt (23. jaanuar 1909 Peterburi – 15. mai 1980 Tartu) oli eesti füüsik ja füüsikaõpetaja.
Ta lõpetas 1926. aastal Hugo Treffneri Gümnaasiumi ja 1932. aastal Tartu Ülikooli matemaatika-loodusteaduskonna füüsika osakonna "cum laude". 
Õpetas füüsikat Hugo Treffneri Gümnaasiumis ja asus 1941. aastal tööle Tartu ülikooli füüsika kateedri assistendina. Oli üldfüüsika kateedri juhataja ning matemaatika-loodusteaduskonna, füüsika-matemaatikateaduskonna ja füüsika-keemiateaduskonna dekaan. 1960. aastatel õpetas teadusliku ateismi kursust. Tema viimaseks töökohaks jäi Tartu Riikliku Ülikooli aeroionisatsiooni ja elektroaerosoolide laboratoorium. 
Tema abikaasa oli eesti üks väheseid traditsioonilise niplispitsi kudujaid Ljubov Mitt (sündinud Pirogov).
Kultuuripärand

Kultuuripärand (inglise keeles "cultural heritage") on inimese loodud või inimese ja looduse koosmõjus tekkinud entiteedid. 
Kultuuripärand on osa maailmapärandist.
Kultuuripärand võib olla aineline (näiteks ehitis, kultuurmaastik, monument, kunstiteos, etnoloogiline ese või muu artefakt) või vaimne (näiteks keel, elulaad, müüt, uskumus, rituaal, väärtused, teadmine, arusaam, tava, oskus).
Edinburgh Waverley

Edinburgh Waverley (šoti keeles "Edinburgh Waverley railwey station", gaeli keeles "Waverley Dhùn Èideann") on Šotimaa pealinna Edinburghi pearaudteejaam, mis asub Old Towni ja New Towni vahel.
Jaamas asub East Coast Main Line'i (632,7 km) lõpp-peatus, mis teenindab raudteeliini Inglismaa pealinna Londoni raudteejaamast King's Cross lähtuvalt.
Glasgow Central Station

Glasgow Central (gaeli keeles "Glaschu Mheadhain") on Šotimaa suurima linna Glasgow' üks kahest peamisest raudteejaamast.
Jaama avas Caledonian Railway aastal 1879.
Fort Williami raudteejaam

Fort Williami raudteejaam (gaeli keeles "An Gearasdan") teenindab Põhja-Šoti mägismaa linna Fort Williamit.
Ayri raudteejaam

Ayri raudteejaam (gaeli keeles "Inbhir Àir") teenindab Šotimaa linna Ayri. See asub 66,8 km kaugusel Glasgow Centralist.
Invernessi raudteejaam

Invernessi raudteejaam (gaeli keeles "Inbhir Nis") teenindab Šotimaa põhjapoolseimat linna Invernessi.
Ayr

Ayr on linn Šotimaa edelarannikul Ayri jõe suudmes. See on South Ayrshire'i omavalitsuse ja ajaloolise Ayrshire'i krahvkonna keskus.
Skyon

Skyon on 26-korruseline ja 95 meetrit kõrge büroohoone, mis on rajatud Tallinna, aadressile Maakri tn 30. Ehitis valmis 2021. aastal.
Radomsko

Radomsko on linn Poolas Łódźi vojevoodkonnas, Radomsko maakonna halduskeskus. Radomsko asub Łódźist umbes 75 km lõunas.
Asula oli olemas juba 11. sajandil. Linnaõigused sai Radomsko 1266. aastal. Teise Poola jagamise tagajärjel läks 1793. aastal Preisi kuningriigi võimu alla. Alates 1807. aastast oli Varssavi hertsogiriigi koosseisus. Neljanda Poola jagamise tulemusel läks linn 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu.
Radomskos on sündinud luuletaja ja näitekirjanik Tadeusz Różewicz (1921–2014).